Крыху складаней гледачам, якія прыйшлі ў Маладзёжны не толькі адпачыць, але і каб атрымаць асалоду ад акцёрскай ігры. Апошнія гады трупа амаль не мела вопыту супрацоўніцтва з сур’ёзнымі рэжысёрамі, а таму знаходзіцца не ў лепшай форме. У выніку ў “Казіным востраве” цяжка казаць пра стварэнне сур’ёзных вобразаў. Пэўным выключэннем з’яўляецца Агата, у характары якой дамінуе праставатасць. Такая рыса абгрунтаваная, бо частка жыцця ў гераіні Наталлі Анішчанкі прайшла ў глыбокай правінцыі. Характару Агаты ўласцівы і ўнутраны холад — сыход мужа ператварыў яе ў каменную статую.